open-index/open-wikipedia-markdown huggingface dataset:
Puolikuu (yhtye)

**Puolikuu** on vuonna 1988 perustettu suomalainen poprock-yhtye. Yhtyeen esikoisalbumi *Hämärään huoneeseen* ilmestyi vuonna 1990. Suurempi menestys kuitenkin avautui vuonna 1992, jolloin Flamingo Music julkaisi yhtyeeltä *[[Makeaa myrkkyä (albumi)|Makeaa myrkkyä]]* sekä *[[Nyt loppuu todellisuus]]* -albumit. Ensimmäinen levyistä ylitti myynnissään 25 000 kappaleen kultalevyrajan ja jälkimmäinen 50 000 kappaleen platinalevyrajan. Menestyslevyjä seurasi kaksi vuosina 1993–1994 Flamingolle tehtyä kohtuullisesti menestynyttä albumia *Tähdenlennon taa* ja *Nyt*. Näiden jälkeen yhtyeen levy-yhtiö vaihtui PolyGramiksi Flamingon ajauduttua 1990-luvun puolivälin jälkeen konkurssiin. PolyGramille yhtye levytti kaksi albumia sekä irtokappaleita kokoelmajulkaisulle.

Vuosituhannen vaihduttua yhtye teki rock-henkisemmän albumin *Jingle Jangle*, jonka julkaisi Johanna Kustannus. Seuraavaksi ilmestynyt Edelin julkaisema levy *Puolikuu Plays Puolikuu* (2003) oli tupla-cd, jonka ensimmäinen levy sisälsi uusia versioita yhtyeen vanhoista hiteistä ja toinen levy puolestaan uusia levytyksiä. Vuonna 2007 Bonnier Musicin julkaisema *Seis maailma* puolestaan edusti edellisiä levyjä iskelmällisempää linjaa.

Vuonna 2008 yhtye teki levytyssopimuksen Rocket Recordsin kanssa. Vuonna 2008 Puolikuun englanninkielinen sivuprojekti Pospisil julkaisi pitkäsoiton *[[Acapulco (albumi)|Acapulco]]*. Seuraava Puolikuu-albumi *Huuda hiljaa* ilmestyi 31. maaliskuuta 2010. Levyn kappaleista ”Poutaa” oli viidenneksi soitetuin kappale Ylen radioissa vuonna 2010.

Puolikuun seuraava albumi *Onko taivas korkealla* ilmestyi helmikuussa 2011. Sen nimiraita julkaistiin syksyllä 2010 promosinglenä ja kappale nousi noin kolmeksi kuukaudeksi Radio Suomen TOP40-soittolistalle.

Puolikuun viimeisin albumi, nimeltään yksinkertaisesti *Puolikuu*, ilmestyi 14. maaliskuuta 2012.

Puolikuun keulahahmo oli laulusolisti Kari Pesonen, joka myös sävelsi ja sanoitti valtaosan yhtyeen tuotannosta. Pesonen kuoli äkilliseen sairauskohtaukseen 58-vuotiaana 20. huhtikuuta 2019.

Monen vuoden hiljaisuuden jälkeen Puolikuu palasi keikkalavoille yhtyeen alkuperäisen laulaja/säveltäjä Kai Jämsän sekä kymmenen vuotta Puolikuussa Kari Pesosen kanssa musisoineen, Clifters-yhtyeestäkin tutun Luri Luokkalan voimin.

## Kokoonpano
* Kai Jämsä
* Luri Luokkala

## Diskografia
### Albumit
* *Hämärään huoneeseen* (1990)
* *[[Makeaa myrkkyä (albumi)|Makeaa myrkkyä]]* (1992)
* *Nyt loppuu todellisuus* (1992)
* *Tähdenlennon taa* (1993)
* *Nyt* (1994)
* *Sinä tulit* (1996)
* *[[Kaunis turhuus]]* (1997)
* *Vanha uusi lainattu sininen* (kokoelma, 1998)
* *Jingle Jangle* (2000)
* *Puolikuu plays Puolikuu* (2003)
* *Seis maailma* (2007)
* *[[Acapulco (albumi)|Acapulco]]* (nimellä Pospisil) (2008)
* *[[Huuda hiljaa]]* (2010)
* *[[Onko taivas korkealla]]* (2011)
* *You Belong To Me* (nimellä Pospisil) (2011)
* *Puolikuu* (2012)

## Lähteet

## Aiheesta muualla
* Viralliset kotisivut.
* Ylen Elävä arkisto: Puolikuu – Nyt loppuu todellisuus.
Väliarvolause

**Väliarvolause** voi tarkoittaa seuraavia:

* Differentiaalilaskennan väliarvolause
* Integraalilaskennan väliarvolause
* Jatkuvien funktioiden väliarvolause
George Taylor (sarjakuvahahmo)

**George Taylor** on Teräsmies-lehdissä esiintynyt kuvitteellinen hahmo. Taylor toimii Metropolisin vanhimman sanomalehden Metropolis Daily Star:in päätoimittajana. Häntä pidetään myös toisen sarjakuvahahmon, Perry Whiten esikuvana. Hahmo esiintyi ensimmäisen kerran sarjakuvassa Action Comics #2 (Heinäkuu 1938) ja hänet loivat Jerry Siegel ja Joe Shuster. Hahmon nimi paljastettiin virallisesti Superman #2 numerossa vuonna 1939.

Sarjakuvien nk. *Kultaisella Kaudella* 1930- ja 40-luvuilla, Teräsmiehen alter ego Clark Kent työskenteli toimittajana Taylorin johtamassa Daily Starissa. Keväällä 1940 Taylorin toimittama sanomalehti muutti selittämättömällä tavalla nimensä Daily Planetiksi. Hän säilytti asemansa päätoimittajana saman vuoden marraskuuhun asti, jonka jälkeen uusi päätoimittaja Perry White otettiin käyttöön yhtäkkiä.

Vuoden 2011 New 52 -julkaisussa George Taylor esiteltiin uudelleen Action Comicsissa (vol. 2) #8 Daily Star -lehden kustantajana.

Vuoden 2020 piirroselokuvasovituksessa ** George Taylorin ääninäyttelijänä toimii Jim Ward.

## Lähteet
Mäkihypyn maailmancup 2000–2001

**Mäkihypyn maailmancup 2000–2001** käsitti 25 osakilpailua, joista neljä peruttiin. Ensimmäinen osakilpailu pidettiin Kuopiossa Suomessa 24. marraskuuta 2000 ja viimeinen osakilpailu Planicassa Sloveniassa 18. maaliskuuta 2001.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset ja palkintosijoitukset osakilpailuista

* 3. Risto Jussilainen 938 &ndash; 1 voitto, 4 kakkossijaa, 3 kolmossijaa
* 5. Janne Ahonen 686 &ndash; 4 kakkossijaa
* 6. Matti Hautamäki 648 &ndash; 1 voitto, 2 kolmossijaa
*10. Jani Soininen 394 &ndash; 1 kolmossija
*15. Jussi Hautamäki 328 &ndash; 1 kolmossija
*17. Ville Kantee 283 &ndash; 1 voitto, 1 kolmossija
*18. Veli-Matti Lindström 277 &ndash; 1 kakkossija
*21. Toni Nieminen 230 
*38. Tami Kiuru 99 
*64. Lassi Huuskonen 16 
*68. Lauri Hakola 10 
*79. Pekka Salminen 2

## Aiheesta muualla
*Tulokset FIS:n sivulla
FK Comae Berenices -muuttuja

**FK Comae Berenices** -muuttuja eli FK Com -tähti on nopeasti pyörivä Auringon lämpöinen tai hieman sitä viileämpi jättiläistähti, jonka spektriluokka on G tai K. Pyörähdysjakso on vain muutamia päiviä ja kirkkauden vaihtelut magnitudin kymmenyksiä. Näiden tähtien uskotaan olevan eräs vaihe kaksoistähtien kehityksessä, ns. yhteisvaippakaksoistähti, jossa jättiläistähden sisällä liikkuva pienempi tähti on yhdistynyt suuremman tähden ytimeen.
Polari

**Polari** voi tarkoittaa:
*polari eli AM Herculis -tähti
*polari, brittiläisten homoseksuaalien slangi
*Polari, Rauman kaupunginosa.

## Sukunimenä
*Irma Polari, näytelmäkirjailija
*Oiva Polari, taidemaalari
*Timo Polari, seikkailija, kirjailija ja luennoija
SX Arietis -muuttuja

**SX Arietis -muuttuja** on kuumempi versio Alfa2 Canum Venaticiorum -muuttujasta.  Näiden muuttuvien tähtien valonvaihtelu on alle 0,1 magnitudia. Tähden pyöriessä vaihtelee kirkkauden lisäksi magneettikenttä ja spektriviivat, joiden mukana heliumin määrä. Voimakas magneettikenttä siirtää heliumia tiettyihin kohtiin. Näiden tähtien spektrityyppi on B0p -- B9p, ja ne ovat ns. helium-muuttujia.
AM Herculis -tähti

**AM Herculis -tähti** eli AM Her -tähti tai *polari* on valkea kääpiö, jolla on voimakas magneettikenttä ja seuralaisenaan massaa luovuttava lähellä kiertävä punainen tai oranssi kääpiötähti. Peruskuvio on sama kuin kataklysmisellä muuttujalla, mutta valkean kääpiön magneettikenttä estää toisesta tähdestä tulevan massavirran kasautumasta kertymäkiekoksi. Kaasu törmää magneettikenttään kuumassa pilkussa virraten magneettisia voimaviivoja pitkin tähden navoille, joissa se törmää vesiputousmaisesti valkean kääpiön pinnalle. Tällöin vapautuu valtavat määrät energiaa mm. röntgensäteinä.
Nimitys polari kuvaa magneettista napaisuutta ja AM Herculis -tähdet ovatkin magneettisten kataklysmisten muuttujien prototyyppi. Magneettikenttä on 10–100 megagaussia, ja sen akseli ei ole useinkaan sama kuin pyörähdysakseli. Kaasu törmää valkean kääpiön pinnalle nopeudella 3&nbsp;000 km/s. Tähdet ovat niin lähellä toisiaan, että ne lukitsevat toistensa pyörimisen. AM Herculis -tähti vilkkuu 4–5 magnitudia.

## DQ Herculis -tähdet

**DQ Herculis -tähdet** ovat *puolipolareita*. Näissä magneettikenttä on 1–10 miljoonaa gaussia eli pienempi kuin AM Herculis -tähdissä. Kertymäkiekko syntyy seuralaistähdestä virtaavasta kaasusta. Magneettikenttä on liian heikko hidastaakseen valkean kääpiön pyörimistä, jotta se voisi lukkiutua seuralaistähden kiertoaikaan. Magneettikenttä ei hajota kertymäkiekkoa mutta ohjaa kaasun tiettyihin kohtiin tähden navoille. Kaasu virtaa valkeaan kääpiöön lyhintä mahdollista reittiä pitkin. DQ Herculis -tyyppi on saanut nimensä DQ Herculisin eli Nova Herculis 1934 mukaan.

## Lähteet
Luominen

**Luominen** voi viitata seuraaviin:

* Raamatun luomiskertomus, kristinuskon ja juutalaisuuden näkemys maailmankaikkeuden synnystä
* luomiskertomukset, myyttejä maailman ja ihmisen synnystä
* luominen, nisäkkään tiineyden spontaani keskeytyminen
* ''Luominen'', Joseph Haydnin säveltämä oratorio
Manuel II

**Manuel II** voi tarkoittaa seuraavia henkilöitä:
* Manuel II Palaiologos, Bysantin keisari
* Manuel II Megas Komnenos, Trabizondin keisari
* Manuel II (patriarkka), Konstantinopolin patriarkka
* Emanuel II, Portugalin kuningas
Ulottuvuus

**Ulottuvuus** eli *dimensio* on topologista avaruutta kuvaava matemaattinen käsite, joka voidaan määritellä usealla eri tavalla.

*Algebrallinen dimensio* kertoo vektoriavaruuden kannan mahtavuuden. 

*Metrinen dimensio* perustuu toisistaan yhtä kaukana sijaitsevien pisteiden lukumäärään. Yhdessä ulottuvuudessa näitä on kaksi, kahdessa kolme ja n:ssä n + 1 kpl. Määritelmä toimii vain metrisessä avaruudessa. 

*[[Henri Lebesgue|Lebesguen]] dimensiota* (kulkee myös nimellä *topologinen dimensio*) sovelletaan avoimessa ympäristössä, jonka alipeitteeseen valitaan avoimia joukkoja s.e. mikään piste ei kuulu useampaan joukkoon kuin on välttämätöntä ympäristön peittämiseksi. Niiden joukkojen, johon tuo piste kuuluu, lukumäärä on ympäristön dimensio + 1. Lebesguen dimensio on aina kokonaisluku. 

Hyvin epäsäännöllisillekin metrisille avaruuksille voidaan määrittää *[[Hausdorffin dimensio]]*, joka ei välttämättä ole kokonaisluku (lähes kaikki fraktaalit ovat juuri niitä avaruuksia, joiden Hausdorffin dimensio on suurempi kuin niiden topologinen dimensio). Avaruus peitetään avoimilla palloilla ja tarkastellaan, kuinka nopeasti pallojen määrää on kasvatettava, jotta niiden säteen puolittuessa ne edelleen peittävät tutkittavan avaruuden (helpohko esimerkki on Kochin käyrä).

## Kirjallisuutta
*
Kylmäverisesti sinun

**Kylmäverisesti sinun** on suomalainen Nelosen esittämä rikossarja, joka kertoo suomalaisesta rikostodellisuudesta ja oikeuskäytännöstä tosielämässä tapahtuneiden rikosten pohjalta.

Alkuvaiheessa sarjan juonet perustuivat oikeisiin rikoksiin, mikä aiheutti ilmestymisaikanaan aikamoista kohua, koska suurin osa rikoksista oli julkisuudessa paljon käsiteltyjä murhatapauksia Albertinkadun ampumaklubin kolmoissurma mukaan lukien. Sarjaa moitittiin myös siitä, että ensimmäisen kauden 3. jaksossa ”Betoni kukkii” oli kohtauksia kopioitu lähes suoraan Vesalan lähiönuorista kertovasta dokumentista ”Karkotetut” (1998). Toisen kauden rikokset olivat jo fiktiota. Sarjaa tehtiin yhteensä kolme kautta ja viimeinen osa esitettiin syksyllä 2005. Kolmannen kauden jaksot olivat hakeneet inspiraatiota ulkomaiden kohurikoksista.

Ohjauksesta vastasivat ensimmäisellä kaudella Minna Virtanen, Claes Olsson ja Peter Lindholm. Toisella kaudella Markus Selin tuotti sarjaa, jolloin kauden ohjaustyöstä vastasivat Minna Virtanen ja Aleksi Mäkelä. Kolmannen kauden jaksot Minna Virtanen ohjasi yksin.

## Näyttelijät
### Keskeisissä rooleissa

### Muissa rooleissa

## Jaksoluettelo
### Ensimmäinen tuotantokausi

Vierailevina näyttelijöinä muun muassa Jaakko Saariluoma, Mika Nuojua, Paavo Westerberg ja Elina Knihtilä.

### Toinen tuotantokausi

Vierailevina näyttelijöinä muun muassa Tommi Eronen, Pekka Valkeejärvi, Hannu-Pekka Björkman ja Niko Saarela.

### Kolmas tuotantokausi

Vierailevina näyttelijöinä muun muassa Kari Hietalahti, Matti Ristinen, Tapani Perttu ja Ville Myllyrinne.

## Lähteet

## Aiheesta muualla
* Sarjan viralliset sivut 
*
Liesjärven kansallispuisto

**Liesjärven kansallispuisto** sijaitsee Tammelan, Someron ja Karkkilan alueilla valtatien 2 varrella. Se on perustettu vuonna 1956, ja se kuuluu Suomen vanhimpiin kansallispuistoihin. Puistoa on laajennettu 1980- ja 2000-luvulla, ja nykyään sen pinta-ala on noin 21 neliökilometriä. Puiston alueella on rantaviivaa lähes 50 kilometriä.

## Luonto ja historia

Liesjärven kansallispuisto on perustettu vuonna 1956 vanhoista valtion maista. Metsänvartijatila (nyk. Korteniemen perinnetila) asetettiin puistoon turvaamaan kulttuurimaiseman ja ihmisen luomien katoavien luontotyyppien säilyminen. Puiston ensimmäisenä vartiomiehenä toimi Aarne Lönngrén.

Kansallispuisto on monimuotoista metsää sisältäen jylhiä kuusimetsiä, valoisia puolukkakankaita, soita, harjuja ja järvimaisemia. Vanhimmissa metsissä on 180 vuotta vanhoja puita. Tunnetuimpia nähtävyyksiä ovat Kyynäränharju, Ahonnokan aarniometsä ja Korteniemen perinnetila. Hiekkapohjainen Liesjärvi itsessään ei kuulu kansallispuistoon, mutta sen saaret ovat suojeltuja.

Ensimmäistä asutusta on havaittu jo kivikaudella. Kivikautinen asuinpaikka löytyy Korteniemen perinnetilan pihapiiristä. Myöhemmin alueella harjoitettiin kaskiviljelyä ja poltettiin tervaa. Vanhoja tervamiilun pohjia on esimerkiksi Korteniemen perinnetilan pihapiirissä nykyisin käytössä olevan lisäksi kaksi: toinen liiterin luona ja toinen Ahopellon ja Peltomaan välillä. Alue päätyi valtion hallintaan vuonna 1878, jolloin valtio valitsi silloisen torpparin Kalle Lönngrénin vartiopiirin metsänvartijaksi. Metsänvartijan velvollisuuksiin kuului kruununmetsien valvonta, metsänhoitajan avustaminen, hakkuiden valvonta ja raatelevaisten eläinten hävitys. Ahonnokan ja Isosaaren aarnialueet suojeltiin säästömetsinä vuonna 1929.

## Matkailu
Liesjärven kansallispuisto sijaitsee alle 100 kilometrin päässä pääkaupunkiseudulta valtatien 2 varressa. Alueella on noin 30 kilometriä merkittyjä polkuja. Puiston polut ovat osa yli 200 km:n mittaista Hämeen Ilvesreitistöä, jota pitkin voi tehdä pidempiäkin vaelluksia. 

Liesjärven kansallispuistossa on merkityt telttailualueet. Telttailla saa Savilahden tuli- ja telttailupaikalla sekä Peukalolammin laavun ja Kaksvetisen kodan alueella. Lisäksi varattavissa on esteetön Tittilammin varauskeittokatos sekä kaksi vuokratupaa.

Noin kahdeksan kilometrin päässä kansallispuiston pohjoispuolella sijaitsee Villa Erik.

### Nähtävyydet
Kansallispuiston alueeseen kuuluu Korteniemen perinnetila, jonka ympäristö on puiston vanhinta osaa. Se on entinen metsänvartijan tila, joka on pyritty entistämään vastaamaan 1910-lukua. Tila on Etelä-Suomen ainoa metsänvartijatila, jonka pihapiiri on säilynyt alkuperäisenä. Korteniemen perinnetilalla järjestetään tapahtumia, joihin yleisöllä on vapaa pääsy. Tila on avoinna toukokuusta lokakuuhun. Näköalapaikkoja löytyy Korteniemestä lähiympäristöineen sekä Kyynäränharjulta ja Hyypiönpolulta.

## Lähteet
*

### Viitteet

## Aiheesta muualla

*Liesjärven kansallispuisto  Luontoon.fi
*  (painettu)
*
Ligue 2

**Ligue 2** on Ranskan toiseksi korkein sarjataso jalkapallossa. Yhdessä Ligue 1:n kanssa se muodostaa LFP:n, *Ligue de Football Professionelin*. Sarjassa on 20 joukkuetta, jotka jokainen pelaavat toisiaan vastaan kahdesti kauden mittaan. Näin ottelumääräksi tulee 38. Kauden päätteeksi kaksi kärkijoukkuetta nousevat seuraavaksi kaudeksi Ligue 1:een ja kolmannesta paikasta pelataan karsinta, johon osallistuu Ligue 1:n kolmanneksi viimeiseksi sijoittunut joukkue. Vastaavasti kaksi viimeistä joukkuetta putoavat seuraavaksi kaudeksi Nationaliin ja kolmannesta putoajan paikasta pelataan karsinta.

## Joukkueet kaudella 2025–2026

## Aikaisemmat voittajat
Seuraavat joukkueet ovat voittaneet Ligue 2:n mestaruuden:

*1933–1934 : Red Star ja Olympique Alès
*1934–1935 : FC Metz
*1935–1936 : FC Rouen
*1936–1937 : Olympique de Marseille
*1937–1938 : RC Lens
*1938–1939 : Red Star
*1939~1945 : *ei pelattu*
*1945–1946 : FC Nancy ja Montpellier Hérault SC
*1946–1947 : FC Sochaux
*1947–1948 : OGC Nice
*1948–1949 : RC Lens
*1949–1950 : Nîmes Olympique
*1950–1951 : Olympique Lyonnais
*1951–1952 : Stade Français
*1952–1953 : Toulouse FC
*1953–1954 : Olympique Lyonnais
*1954–1955 : CS Sedan Ardennes
*1955–1956 : Stade Rennais
*1956–1957 : Olympique Alès
*1957–1958 : FC Nancy
*1958–1959 : Le Havre AC
*1959–1960 : Grenoble Foot 38
*1960–1961 : Montpellier Hérault SC
*1961–1962 : Grenoble Foot 38
*1962–1963 : AS Saint-Étienne
*1963–1964 : Lille OSC
*1964–1965 : OGC Nice
*1965–1966 : Stade de Reims
*1966–1967 : AC Ajaccio
*1967–1968 : SC Bastia
*1968–1969 : SCO Angers
*1969–1970 : OGC Nice
*1970–1971 : Paris Saint-Germain
*1971–1972 : Valenciennes FC
*1972–1973 : RC Lens
*1973–1974 : Lille OSC
*1974–1975 : AS Nancy-Lorraine
*1975–1976 : SCO Angers
*1976–1977 : RC Strasbourg
*1977–1978 : Lille OSC
*1978–1979 : FC Gueugnon
*1979–1980 : AJ Auxerre
*1980–1981 : Stade Brestois
*1981–1982 : Toulouse FC
*1982–1983 : Stade Rennais
*1983–1984 : Tours FC
*1984–1985 : Le Havre AC
*1985–1986 : Racing Club de Paris
*1986–1987 : Montpellier Hérault SC
*1987–1988 : RC Strasbourg
*1988–1989 : Olympique Lyonnais
*1989–1990 : AS Nancy-Lorraine
*1990–1991 : Le Havre AC
*1991–1992 : Girondins de Bordeaux
*1992–1993 : FC Martigues
*1993–1994 : OGC Nice
*1994–1995 : Olympique de Marseille
*1995–1996 : SM Caen
*1996–1997 : La Berrichonne de Châteauroux
*1997–1998 : AS Nancy-Lorraine
*1998–1999 : AS Saint-Étienne
*1999–2000 : Lille OSC
*2000–2001 : FC Sochaux
*2001–2002 : AC Ajaccio
*2002–2003 : Toulouse FC
*2003–2004 : AS Saint-Étienne
*2004–2005 : AS Nancy-Lorraine
*2005–2006 : Valenciennes FC
*2006–2007 : FC Metz
*2007–2008 : Le Havre AC
*2008–2009 : RC Lens
*2009–2010 : SM Caen
*2010–2011 : Evian Thonon Gaillard FC
*2011–2012 : SC Bastia
*2012–2013 : AS Monaco FC
*2013–2014 : FC Metz
*2014–2015 : Troyes AC
*2015–2016 : AS Nancy
*2016–2017 : RC Strasbourg
*2017–2018 : Stade Reims
* 2018–2019: FC Metz
* 2019–2020: FC Lorient
* 2020–2021: ESTAC Troyes
* 2021–2022: FC Toulouse
* 2022–2023: Le Havre AC
* 2023–2024: AJ Auxerre
* 2024-2025: FC Lorient

## Lähteet
Conservatori Superior de Música del Liceu

**Conservatori Superior de Música del Liceu** on tunnettu musiikkikoulu Barcelonassa, Espanjassa. Se perustettiin 1871, aluksi nimellä *Liceo Filo-dramático de Montesión*. Koulussa ovat opiskelleet mm. Victoria de los Ángeles, Montserrat Caballé sekä José Carreras.

## Aiheesta muualla
*Konservatorion kotisivut  (katalaaniksi, espanjaksi ja englanniksi)
Lineaarinen aliavaruus

**Lineaarinen aliavaruus** eli **vektorialiavaruus** on vektoriavaruuden osajoukko, joka on itsekin vektoriavaruus käytetyn laskutoimituksen ja skalaarikunnan K suhteen. Sitä kutsutaan hyvin usein vain aliavaruudeksi, jos ei ole vaaraa sekoittaa sitä topologiseen aliavaruuteen. Aliavaruuden dimensio on aina pienempi tai yhtä suuri kuin alkuperäisen avaruuden. Jos aliavaruus on pienempi kuin alkuperäinen avaruus, kutsutaan sitä aidoksi aliavaruudeksi.

Jos *V* on vektoriavaruus ja *W* on sen osajoukko, niin *W* on avaruuden *V* aliavaruus jos ja vain jos 0\in W, \alpha x\in W ja x+y\in W kaikilla \alpha\in\mathbb R,\ x,y\in W.

Siis esimerkiksi <math>\scriptstyle\mathbb R^2</math>-tason (eli x-y-tason) aliavaruudet ovat \scriptstyle\mathbb R^2 itse (sen ainoa "epäaito aliavaruus"), jokainen origon läpi kulkeva suora ja "triviaali avaruus" \scriptstyle\{0\}, johon kuuluu pelkkä origo. Vastaavasti avaruuden \scriptstyle\mathbb R^3 aliavaruudet ovat \scriptstyle\mathbb R^3, \scriptstyle\{0\} sekä kaikki origon sisältävät tasot ja suorat.

## Aliavaruuskriteeri
**Aliavaruuskriteeri** on lause, joka kertoo milloin jokin vektoriavaruus on toisen vektoriavaruuden aliavaruus. Olkoon V jokin vektoriavaruus ja U jokin sen osajoukko, joka ei ole tyhjä. Nyt joukko U on V:n aliavaruus, jos ja vain jos

:a\mathbf{x} + \mathbf{y} \in U

Kaikilla vektoreilla \mathbf{x}, \mathbf{y} \in U ja skalaareilla a\in K.

(Tavanomaisimpien vektoriavaruuksien skalaarikuntana K on reaalilukujen joukko.)

## Lähteet

## Kirjallisuutta
* 
*
Alppihiihdon maailmancup

**Alppihiihdon maailmancup** on kansainvälisen hiihtoliitto FIS:n järjestämä alppihiihdon kovatasoisin kansainvälinen sarjamuotoinen kilpailu.

Maailmancupissa miehet ja naiset kilpailevat nykyään kuudessa sarjassa: pujottelu, suurpujottelu, supersuurpujottelu, syöksylasku, alppiyhdistetty ja cupin kokonaiskilpailu. Ensimmäisen kerran maailmancupista kilpailtiin talvella 1966–1967. Supersuurpujottelu eli super-G on ollut mukana kaudesta 1985–1986 lähtien.

## Maailmancupin kaudet ja voittajat
### Miehet

### Naiset

## Eniten kokonaiskilpailuvoittoja
Lähde: FIS

### Miehet

### Naiset

*Laskijan nimi on lihavoitu jos hän kilpaili [[Alppihiihdon maailmancup 2025–2026|kaudella 2025–2026]].*

## Eniten osakilpailuvoittoja
:*Päivitetty 25.11.2024.*

### Miehet

### Naiset

## Katso myös
* Pujottelun maailmancup
* Suurpujottelun maailmancup
* Supersuurpujottelun maailmancup
* Syöksylaskun maailmancup

## Lähteet

## Aiheesta muualla

*FIS Alppihiihdon maailmancup – Virallinen sivu FIS
Vorarlberg

**Vorarlberg** on osavaltio aivan läntisimmässä Itävallassa Bodenjärven rannalla. Sekä asukasluvultaan (378&nbsp;592 asukasta vuonna 2015) että pinta-alaltaan (2&nbsp;601&nbsp;km²) se on Itävallan toiseksi pienin osavaltio. Osavaltion pääkaupunki on Bregenz.

Vorarlberg rajoittuu idässä Tiroliin, pohjoisessa Saksan Baijerin osavaltioon, lännessä Liechtensteiniin ja Sveitsin Sankt Gallenin kantoniin sekä etelässä Sveitsin Graubündenin kantoniin.

Osavaltio on jaettu neljään piiriin: Bregenz, Dornbirn, Feldkirch ja Bludenz. Siellä on viisi kaupunkia: Bregenzin lisäksi Dornbirn, Hohenems, Feldkirch ja Bludenz.

Suurimmat joet ovat Ill ja Rein, joka muodostaa rajan Sveitsin kanssa. Bodenseen lisäksi Vorarlbergissa on useita tekojärviä, joita käytetään vesivoiman tuottoon. Sähköstä suuri osa viedään Saksaan. Vorarlbergissa on useita vuorijonoja, joista merkittävimmät ovat Silvretta, Rätikon, Verwall ja Arlberg. Korkein huippu on 3312 metrin Piz Buin.

Vorarlbergissa puhuttava saksan kielen alemannimurre poikkeaa muun Itävallan murteista, ja muistuttaa enemmän Sveitsin ja Ranskan Alsacen alueen saksaa.

Vorarlbergin osavaltiolaulu on ’s Ländle, meine Heimat.

## Historia
Vorarlberg yhdistettiin vuonna 1782 Tiroliin, jonka mukana se kuului vuosina 1801–1814 Baijeriin. Vuonna 1851 alue julistettiin Itävalta-Unkarin kruununmaaksi, ja vuonna 1918 siitä tuli Itävallan osavaltio.

## Piirit
Osavaltio on jaettu neljään piiriin: Bregenz, Dornbirn, Feldkirch ja Bludenz. Siellä on viisi kaupunkia: Bregenzin lisäksi Dornbirn, Hohenems, Feldkirch ja Bludenz.

## Talous
Vorarlberg on suosittu matkailukohde. Etenkin Reinin laaksossa on kello-, lääke- ja tekstiiliteollisuutta. Bregenzerwaldissa harjoitetaan maanviljelyä ja karjanhoitoa.

## Politiikka
Hallituspuolueena on ÖVP ja kuvernöörinä Markus Wallner.

## Väestö
Vuoden 2001 tietojen mukaan Vorarlbergissa asui 351&nbsp;095 asukasta. Heistä alle 15-vuotiaita oli 19,4&nbsp;%, 15–59-vuotiaita 63,1&nbsp;% ja yli 60-vuotiaita 17,5&nbsp;%. Suurin osa asukkaista oli Itävallan kansalaisia, mutta osavaltiossa asui myös 46&nbsp;700 ulkomaan kansalaista. Heistä suurimmat ryhmät olivat turkkilaiset (18&nbsp;838), jugoslaavit (6&nbsp;462), saksalaiset (5&nbsp;880) ja bosniakit (5&nbsp;662). Uskontoryhmistä suurin ovat katolilaiset (78&nbsp;%), muslimit (8,4&nbsp;%) ja protestantit (2,2&nbsp;%). Muhin ryhmiin kuului 3,9&nbsp;%, uskonnottomia oli 6&nbsp;% ja 1,6&nbsp;% uskontoa ei saatu selville.

## Lähteet

## Aiheesta muualla
Kateřina Neumannová

**Kateřina Neumannová** ( ) (s. 15. helmikuuta 1973 Písek, Tšekkoslovakia) on tšekkiläinen entinen maastohiihtäjä. Hän voitti keväällä 2007 päättyneellä urallaan yhteensä yksitoista arvokisamitalia.

Neumannová oli ensi kertaa urallaan MM-mitaleilla jo 1997 Trondheimin MM-hiihdoissa, ja saavutti vuosien varrella useita arvokisojen hopea- ja pronssisijoja. Vasta 2005 Oberstdorfin MM-hiihdoissa hän saavutti kirkkaimman arvokisamitalin voittamalla 10 kilometrin vapaan hiihtotavan maailmanmestaruuden. 2006 Torinon olympialaisten kilpailuissa, jotka maastohiihdon osalta käytiin Pragelatossa, Neumannová saavutti yhdistelmäkilpailusta hopeaa ja päätösmatkalla 30 kilometrin vapaan hiihtotavan yhteislähtökilpailussa voitti olympiakultaa.

Neumannová hyödynsi kesäharjoittelussaan maastopyöräilyä ja kun laji alkoi kasvattaa suosiotaan 1990-luvun lopulla, hän päätti myös kilpailla pyöräilyssä. Vuoden 1995 maastopyöräilyn EM-kilpailuissa hän voitti pronssia ja hänet valittiin Tšekin joukkueeseen Atlantan kesäolympialaisiin vuonna 1996. Vaikka maastohiihto pysyi Neumannoválle selkeänä ykköslajina, hän valmistautui Atlantan olympialaisiin tosissaan, mutta itse kilpailu oli hänelle pettymys. Hän kaatui kilpailun alkuvaiheessa ja lopulta kilpailun kova kuumuus uuvutti hänet täysin. Jälkeenpäin hän kuvasi kilpailua yhdeksi elämänsä pahimmista kokemuksista.

## Lähteet
* * 

## Aiheesta muualla
* http://www.neumannova.cz/
Hiihdon maailmanmestaruuskilpailut 1999

**Vuoden 1999 [[hiihdon maailmanmestaruuskilpailut]]** järjestettiin Ramsau am Dachsteinissa Itävallassa 19.–28. helmikuuta 1999.

## Miesten maastohiihto
### 10 km (p)



**Päivämäärä**: 22. helmikuutaSuomen Jari Isometsä oli kilpailussa 11., Harri Kirvesniemi 13. ja Sami Repo 62:s.



### Takaa-ajo 10 km (p) + 15 km (v)



**Päivämäärä**: 23. helmikuutaMatkaan lähdettiin 10 kilometrin kilpailun lopputulosten mukaisesti. Lunta satoi voimakkaasti, ja lumen peitossa ollutta latua avaamaan joutui ensimmäisenä matkaan lähtenyt Mika Myllylä, jonka Alsgaard lopulta saavutti ja voitti loppusuoran kirikamppailussa.

Suomen Sami Repo oli kilpailussa 36. ja Harri Kirvesniemi keskeytti.



### 30 km (v)



**Päivämäärä**: 19. helmikuutaSuomen Kuisma Taipale oli kilpailussa 31. ja Ari Palolahti keskeytti.



### 50 km (p)



**Päivämäärä**: 28. helmikuutaSuomen Harri Kirvesniemi oli kilpailussa 13. ja Jari Isometsä 14:s. Karri Hietamäki ja Kuisma Taipale keskeyttivät.



### 4 × 10 km viesti



**Päivämäärä**: 24. helmikuuta



## Naisten maastohiihto
### 5 km (p)



**Päivämäärä**: 22. helmikuutaSuomen Satu Salonen oli kilpailussa 18., Milla Jauho 20., Riikka Sirviö 28. ja Virpi Kuitunen 35:s.



### Takaa-ajo 5 km (p) + 10 km (v)



**Päivämäärä**: 23. helmikuutaSuomen Milla Jauho oli kilpailussa 21., Riikka Sirviö 32. ja Virpi Kuitunen keskeytti. Satu Salonen ei startannut kilpailuun.



### 15 km (v)



**Päivämäärä**: 19. helmikuutaSuomen Anita Nyman oli kilpailussa 26., Kati Sundqvist 32., Kaisa Varis 44. ja Satu Salonen keskeytti.



### 30 km (p)



**Päivämäärä**: 27. helmikuutaSuomen Satu Salonen oli kilpailussa 14., Milla Jauho 26., Kati Sundqvist 30. ja Anita Nyman keskeytti.



### 4 × 5 km viesti



**Päivämäärä**: 26. helmikuutaSuomen joukkue (Satu Salonen, Milla Jauho, Anita Nyman, Riikka Sirviö) oli kilpailussa 11., mikä on edelleen kaikkien aikojen huonoin naisten viestisijoitus arvokisoissa.



## Yhdistetty
### Sprintti (normaalimäki K90 + 7,5 km hiihto)



**Päivämäärä**: 27. helmikuutaSuomen Tapio Nurmela oli kilpailussa 12. ja Jari Mantila 14:s.



### Normaalikilpailu (normaalimäki K90 + 15 km hiihto)



**Päivämäärä**: 20. helmikuutaSuomen Jari Mantila oli kilpailussa 11. ja Tapio Nurmela 18:s.



### Joukkuekilpailu (normaalimäki K90 + 4 × 5 km hiihto)



**Päivämäärä**: 25. helmikuuta



## Mäkihyppy
### Normaalimäki K90



**Päivämäärä**: 26. helmikuutaSuomen Ville Kantee oli kilpailussa 13., Mika Laitinen 18., Jani Soininen 29. ja Risto Jussilainen 35:s.



### Suurmäki K120



**Päivämäärä**: 21. helmikuutaSuomen Mika Laitinen oli kilpailussa 23., Ville Kantee 30. ja Jani Soininen 33:s.



### Joukkuemäki K120



**Päivämäärä**: 20. helmikuuta



## Mitalitaulukko

## Aiheesta muualla
* Karpaasille 30 km:n kultaa Ylen Elävä arkisto
Lincoln (Englanti)

**Lincoln** on noin  asukkaan katedraalikaupunki *(city)* ja kaupunkipiiri *(borough)* Lincolnshiren kreivikunnassa Itä-Midlandsin hallinnollisella alueella, Englannin itärannikolla. Se sijaitsee Withamjoen varrella kohdassa, jossa joki on puhkaissut syvän uoman Lincoln Edgen kalkkikivijyrkänteeseen. Lincoln muodostaa North Hykehamin ja Waddingtonin kanssa  asukkaan yhtenäisen kaupunkialueen. Kaupunkipiiriin ei kuulu Lincolnin kaupungin lisäksi muita kaupunkeja tai kuntia.

Lincoln on tärkeän maatalousalueen keskuspaikka, minkä vuoksi siellä on paljon elintarviketeollisuutta ja muuta maatalouteen liittyvää teollisuutta. Siellä on myös raskasta koneteollisuutta. Kaupungin merkitystä lisää sen sijainti useiden tärkeiden teiden ja rautateiden risteyksessä.

## Historia
### Antiikki

Kaupunki syntyi roomalaisajalla, jolloin se tunnettiin nimellä *Lindum*. Se toimi alun perin roomalaisen sotilasleirin paikkana 40-luvulla jaa. Myöhemmin siitä tuli roomalainen *[[colonia]]* eli sotilassiirtokunta nimellä *Colonia Domitiana Lindensium*. Kaupunki sijaitsi merkittävien teiden risteyskohdassa, ja säilytti näin merkityksensä koko roomalaisen ajan. Roomalaisaikaisesta kaupungista on säilynyt muun muassa muurien, tornien ja porttien jäänteitä.

### Myöhempi historia

Keskiajalla kaupunki esiintyy nimimuodolla *Lindocolina*, joka toimii linkkinä antiikin aikaisesta nykynimeen. Keskiajalla Lincolnista tuli Englannin merkittävimpiä kaupunkeja ja se sai vaurautensa käymällä kauppaa villalla, nahkalla ja vuodilla. Normannit perustivat Lincolnin linnan vuonna 1068 Lincoln Edgen laelle. Myös Lincolnin tuomiokirkon eli katedraalin vanhimmat osat rakennettiin normannien aikana paikallisesta kalkkikivestä.

## Lähteet

## Aiheesta muualla
Drew Barrymore

**Drew Blyth Barrymore** (s. 22. helmikuuta 1975 Culver City, Kalifornia) on yhdysvaltalainen elokuvanäyttelijä ja -tuottaja. Hän omistaa elokuvatuotantoyhtiö Flower Filmsin.

## Tausta

Barrymore syntyi näyttelijäsukuun. Hänen isänsä on näyttelijä John Drew Barrymore ja äitinsä Saksassa syntynyt unkarilainen Ildikó Jaid Barrymore. Drew Barrymoren kummisetä on ohjaaja Steven Spielberg. 

## Ura

Barrymore aloitti uransa esiintymällä ainoastaan 11 kuukauden ikäisenä koiranruokamainoksessa. Barrymoren läpimurto oli Steven Spielbergin elokuvassa *[[E.T.]]* vuonna 1982, josta hän sai Young Artist -palkinnon. Elokuva teki Barrymoresta suositun lapsitähden, ja hänestä tuli myös komediashow *[[Saturday Night Live|Saturday Night Liven]]* nuorin juontaja vuonna 1982. Barrymore on kuitenkin onnistunut jatkamaan uraansa menestyneesti Hollywoodissa vielä aikuisiässä. Barrymore tunnetaan nykyään ehkä parhaiten roolistaan Dylan Sandersina suositun televisiosarja *[[Charlien enkelit|Charlien enkeleiden]]* elokuvaversiossa. Barrymore sai tähden Hollywood Walk of Famelle 3. helmikuuta 2004.

## Yksityiselämä
Barrymore tutustui jo nuorena päihteisiin ja joutui katkaisuhoitoon kokaiiniriippuvuudesta 13-vuotiaana. Barrymore oli alle vuoden kestäneessä avioliitossa walesilaisen ravintoloitsija Jeremy Thomasin kanssa vuonna 1994. 

Hän aloitti parisuhteen Hole-yhtyeen kitaristin Eric Erlandsonin kanssa vuonna 1994. Barrymoren ja Erlandsonin suhde sai runsaasti mediahuomiota, mutta pariskunta erosi vuonna 1996. Barrymore on myös Hole-yhtyeen johtajan, rocktähti, näyttelijä Courtney Loven ja Kurt Cobainin tyttären Frances Bean Cobainin kummitäti. 

Barrymore oli naimisissa koomikko Tom Greenin kanssa vuosina 2001–2002. Hän seurusteli vuosina 2002–2007 The Strokesin rumpali Fabrizio Morettin kanssa.  Barrymore avioitui Will Kopelmanin kanssa kesäkuussa 2012 ja he saivat kaksi yhteistä tytärtä. Liitto päättyi kuitenkin avioeroon vuonna 2016.

## Filmografia

## Lähteet

## Aiheesta muualla

*
Forssan ohjelma

**Forssan ohjelma** on Suomen Työväenpuolueen, sittemmin Suomen Sosialidemokraattisen Puolueen puolueohjelma, joka oli voimassa 49 vuotta eli vuosina 1903–1952. Se hyväksyttiin Forssassa 17.–20.8.1903 järjestetyssä puoluekokouksessa. 

Ohjelmaan kuului muun muassa kahdeksantuntinen työpäivä, vähimmäispalkka ja yleinen kouluvelvollisuus sekä yleinen alkoholin kieltolaki. Ohjelma sisältää myös tavoitteet yksityisen tuotannon lakkauttamisesta ja valtiollisen vaikutusvallan valloittamisesta kaikilla tarkoituksenmukaisilla keinoilla, jotta työväenluokka vapautuisi. Forssan ohjelma on miltei suoraan peräisin Saksan sosiaalidemokraattisen puolueen vuonna 1891 hyväksymästä Erfurtin ohjelmasta ja Itävallan sosiaalidemokraattisen puolueen  Hainnfeldin ohjelmasta vuosilta 1888–1889. Ohjelman välittömät vaatimukset ovat toteutuneet lukuun ottamatta kirkon ja valtion eroa, suoraa demokratiaa ja koulujen uskonnonopetuksen lakkauttamista; lisäksi 1919 voimaan tulleesta alkoholin kieltolaistakin on sittemmin luovuttu.

## Sisältö
Forssan ohjelma sisältää seuraavat kohdat:
# Yleinen ja yhtäläinen äänioikeus, suhteellinen vaalitapa,  yksikamarillinen järjestelmä ja vaalisalaisuus 
# Suora demokratia
# Yhdistymis-, sanan- ja lehdistönvapaus
# Ilmainen oppivelvollisuus
# Kirkon ja valtion ero ja uskonnonopetuksen kumoaminen
# Progressiivinen tuloverotus 
# Ilmainen oikeudenkäynti, oikeusapu ja korvaus vääristä syytöksistä
# Julkinen terveydenhuolto 
#Asevelvollisuuden lakkauttaminen ja yleinen pasifismi
# Sukupuolten välinen tasa-arvo lain edessä
# Alkoholin kielto

## Lähteet

## Aiheesta muualla

*Hannu Soikkanen, Sosialismin tulo Suomeen: ensimmäisiin yksikamarisen eduskunnan vaaleihin asti. https://helda.helsinki.fi/handle/10138/17389
Aleksanteri V

**Aleksanteri V** (kuoli 294 eaa.) oli Makedonian kuningas 297–294 eaa. veljensä Antipatros II:n kanssa. Hän oli Kassandroksen poika ja edeltäjänsä Filippos V:n veli. Kuninkaiden äiti Thessalonike suosi Aleksanteria. Lopulta Antipatros murhasi äitinsä ja syrjäytti veljensä. Aleksanteri liittoutui Antigonos I:n pojan Demetrioksen kanssa ja tämän avulla hän saikin Antipatroksen syrjäytettyä. Mutta Demetrios kääntyikin Aleksanteria vastaan ja antoi murhata hänet. Demetrioksesta tuli nyt Makedonian kuningas ja uuden Antigonidi-dynastian perustaja.
Filippos IV

**Filippos IV** (k. 297 eaa.) oli Makedonian kuningas lyhyen ajan vuonna 297 eaa. Hänen isänsä oli Kassandros, yksi Aleksanteri Suuren seuraajista, joka oli kaapannut vallan Makedoniassa. Filippos ei ehtinyt hallita kuin lyhyen ajan isänsä kuoleman jälkeen.
BNC-liitin

**BNC-liitin** on kehitetty 1940-luvun loppupuolella pienoisversioksi C-tyypin liittimestä. BNC on lyhenne sanoista Bayonet Neill-Concelman. Tässä viimeinen sana tarkoittaa Amphenolin insinööriä nimeltä Carl Concelman. (Eri lähteissä esiintyy myös merkityksiä Bayonet Nut Connector, British Naval Connector ja Bayonet Navy Connector.) BNC-liitin on tarkoitettu suurtaajuisten signaalien siirtoon käytettävien koaksiaalikaapelien nopeaan liittämiseen eri laitteisiin.

## Rakenne

Pääasiassa kevytmetallista valmistetun liittimen naaraspuolisen, laiterunkoon asennettavan osan hylsymäisen osuuden ulkopuolella on kaksi bayonet-tappia. Näitä vastaavat hahlot ovat kaapelin päähän asennetun, urospuolisen liittimen kierrettävässä osassa. 

## Käyttö

Liittämiseen riittää, kun urospuolinen liitin työnnetään naarasliittimeen asennossa, jossa edellisen hahlot osuvat jälkimmäisen tappien kanssa samalle linjalle. Sen jälkeen kierrettävää osaa käännetään neljänneskierros myötäpäivään. Tällöin kierreosan hahlojen muotoillut päät lukittuvat tappien osuessa niihin. Kierrettävän osan sisällä oleva jousi vetää liitinosat toisiaan vasten estäen samalla itsestään takaisin kiertymisen. Irrottaminen tapahtuu painamalla kierreosaa kevyesti runkoa vasten ja kiertämällä neljänneskierros vastapäivään. BNC-liitin soveltuu erittäin hyvin ohuiden koaksiaalikaapeleiden liittämiseen (RG-58, RG-59, RG-179, RG-316, jne.) mm. mittauslaitteissa ja videosovelluksissa.

## Katso myös
*RF-liitin
*N-liitin
*SMA-liitin

## Lähteet

## Aiheesta muualla
Tequila-agaave

**Tequila-agaave** (*Agave tequilana*, ) kuuluu agaavejen (*Agave*) sukuun. Siitä valmistetaan Meksikon kansallisjuomaa tequilaa.

Tequila-agaave kasvaa hiekkaisessa maaperässä korkeilla paikoilla (yli 1&nbsp;500 metrissä). Lepakoihin kuuluva meksikonkuonoleikko (*Leptonycteris nivalis*) pölyttää sen keltaiset kukat.

## Lähteet
*Räty, E. ja Alanko, P. 2004: Viljelykasvien nimistö. - Puutarhaliitto, Helsinki. 

### Viitteet
Wheatstonen silta

**Wheatstonen silta** on sähkötekniikassa menetelmä vastuksen resistanssin määrittämiseksi. Menetelmän keksi Samuel Hunter Christien vuonna 1833. Menetelmän parannetun version teki myöhemmin tunnetuksi Charles Wheatstone vuonna 1843.

## Rakenne
Wheatstonen siltakytkennässä on tutkittava komponentti, sekä kolme muuta vastusta joiden resistanssit tunnetaan, galvanometri ja virtalähde. Yksi tunnetuista resistansseista voidaan säätää siten, että galvanometri näyttää nollaa.

## Tuntemattoman vastuksen määritys

Kuvassa R_x on tuntematon resistanssi, joka halutaan määrittää. Resistanssit R_1, R_2 ja R_3 ovat tunnettuja sekä lisäksi resistanssia R_2 voidaan säätää. Tämän arvoa säädetään, kunnes kuvan pisteiden D ja B välillä ei ole enää jännite-eroa ja näin niiden välillä ei kulje virtaa. 

Kun pisteiden B ja D välillä ei kulje virtaa, niin Kirchhoffin lain mukaisesti voidaan päätellä, että sama virta I_1 kulkee sekä vastuksen R_1 että vastuksen R_2 kautta. Samoin virta I_3 kulkee sekä vastuksen R_3 että vastuksen R_x kautta.

Jännitelähteen positiivisen navan ja pisteen D välinen jännite-ero V_{AD} on sama kuin positiivisen navan ja pisteen B jännite-ero V_{AB}, mistä saadaan yhtälö

:R_1I_1=R_3I_3.

Vastaavasti jännitelähteen negatiivisen navan ja pisteen D jännite-ero V_{CD} on sama kuin negatiivisen navan ja pisteen B välinen jännite-ero V_{CB}, joten

:R_2I_1=R_xI_3.

Tuntemattoman vastuksen arvoksi saadaan

:R_x = .

Piirin haarojen välinen nollavirta voidaan todeta käyttämällä herkkää galvanometriä.

## Lähteet
Hans-Georg Gadamer

**Hans-Georg Gadamer** (11. helmikuuta 1900 Marburg – 13. maaliskuuta 2002 Heidelberg) oli saksalainen filosofi, joka edusti hermeneuttista suuntausta.

Gadamerin isä, kemian professori Johannes Gadamer (1867–1928) oli Marburgin yliopiston rehtori. Vastoin isänsä toiveita nuori Gadamer ei lähtenyt luonnontieteelliselle vaan humanistiselle uralle. Hän aloitti opintonsa Breslaussa, missä hän opiskeli filosofiaa ja klassillista filologiaa. Myöhemmin Gadamer perehtyi uuskantilaisiin ajattelijoihin Paul Natorpiin ja Nicolai Hartmanniin ja asui myös Freiburgissa, jossa hän opiskeli Martin Heideggerin johdolla. Heideggerin vaikutuksesta Gadamer irtautui uuskantilaisuudesta. Heideggerille tekemänsä habilitaatioväitöskirjan *Interpretation des Platonischen Philebos* hyväksymisen jälkeen Gadamer nimitettiin vuonna 1929 Privatdozentiksi Marburgin yliopistoon. Vuonna 1939 hän sai ensimmäisen filosofian professuurinsa Leipzigin yliopistosta.

Sodan jälkeen Gadamer ei viihtynyt sosialistisessa Saksan demokraattisessa tasavallassa enempää kuin kolmannessa valtakunnassakaan, vaan siirtyi länteen, aluksi Frankfurt am Mainiin ja vuonna 1949 Heidelbergiin, jossa hänellä oli professuuri kuolemaansa asti. 

Gadamerin pääteos on *Wahrheit und Methode* (Totuus ja metodi) vuodelta 1960. Tunnettuja ovat myös hänen väittelynsä Jürgen Habermasin ja Jacques Derridan kanssa.

*Wahrheit und Methode* on filosofisen hermeneutiikan merkkiteos. Gadamer esittää siinä kattavan kritiikin aiemmasta hermeneutiikasta ja muotoilee oman teoriansa tulkinnasta ja ymmärtämisestä. Hänet tunnetaan myös antiikin kreikan filosofian tutkimuksestaan. Lisäksi Gadamer kirjoitti paljon runoudesta ja sen suhteesta filosofiaan.

## Teoksia
### Saksaksi
* *Wahrheit und Methode. Grundzüge einer philosophischen Hermeneutik* (1960)
* *Kleine Schriften* (1967)
* *Philosophische Lehrjahre* (1977)
* *Selbstdarstellung* (1977)
* *Lob der Theorie* (1983)
* *Das Erbe Europas* (1989)
* *Über die Verborgenheit der Gesundheit* (1993)
* *Gesammelte Werke* (1985–1995, 10 osaa)
* *Der Anfang der Philosophie* (1996)
* *Erziehung ist sich erziehen* (2000)
* *Hermeneutische Entwürfe. Vorträge und Aufsätze* (2000)
* *Platos dialektische Ethik. Phänomenologische Interpretationen zum Philebos* (2000)
* *Im Gespräch, mit [[Silvio Vietta]]* (2002)

### Suomeksi
* 
* 

## Kirjallisuutta
* 

## Lähteet

## Aiheesta muualla
* Gadamer, Hans-Georg: Käsitehistoria ja filosofian kieli. Suom. Jarkko S. Tuusvuori. *niin & näin* 2/1996, 6–13.
*Nikander, Ismo: Hans-Georg Gadamer 11.2.1900–13.3.2002 (muistokirjoitus). *niin & näin* 2/2002, 3–4.
*Tontti, Jarkko: Sinne ja takaisin – hermeneuttisen filosofian seikkailut 1900-luvulla niin & näin 3/2002
* Tontti, Jarkko: Hans Georg Gadamer – Oikeus, traditio ja tulkinta
*Tuusvuori, Jarkko S.: Johdatus Gadameriin (johdatus Käsitehistoria ja filosofian kieli -tekstiin). *niin & näin* 2/1996, 4–5.
* 
* Stanford Encyclopedia of Philosophy 
** Hans-Georg Gadamer
** Gadamer's Aesthetics
* Leppälahti, Merja: Hermeneutiikkaa suomeksi. Elore 2/2004.
*Vuosisata filosofin elämässä – Hans-Georg Gadamer & Lyhyt Gadamer-bibliografia. *niin & näin* 2/2002, 4–5.
Kolmekymmentä tyrannia

**Kolmekymmentä tyrannia** () oli spartalaismielinen oligarkia, joka hallitsi Ateenaa peloponnesolaissodassa kärsityn tappion jälkeen huhtikuusta 404 eaa. alkaen. Tyrannien johtohahmot olivat Theramenes ja Kritias, joka oli Sokrateen ystävä.

Tyrannit rajoittivat ateenalaisten oikeuksia huomattavasti. Sen sijaan, että kaikki ateenalaiset vapaat miehet olisivat voineet osallistua oikeuden toimintoihin, oikeus suotiin ainoastaan viidellesadalle valitulle. Ainoastaan kolmellatuhannella oli oikeus kantaa asetta tai saada oikeuden päätös asioilleen. Tyrannian aikana satoja ateenalaisia tuomittiin kuolemaan myrkyllä ja tuhansia tuomittiin maanpakoon.

Thrasybulos syöksi tyrannit vallasta Theban avustuksella vuonna 403 eaa.

## Katso myös

* Rooman kolmekymmentä tyrannia
Žytomyr

**Žytomyr** (, , ) on noin 260 000 asukkaan kaupunki Teterivjoen varrella Ukrainan pohjoisosissa. Žytomyr on samannimisen alueen pääkaupunki.

Se on maanviljelyalueen keskus; siellä on myös puu- ja elintarviketeollisuutta.

## Liikenneyhteyksiä

Žytomyr sijaitsee Ukrainan päärataverkon varrella. Kaupunki on risteyspaikkakunta: päärata jatkaa sieltä etelään ja pohjoiseen (Korosten) ja sivurata itään (Fastiviin) ja länteen (Zvjahel). Satelliittikuvan mukaan kaupungissa on kaksi lentokenttää: itäosissa muun muassa pienilmailuun käytetty siviililentokenttä ja eteläpuolella sotilaslentokenttä.

Liikenteellisesti kaupunki sijaitsee Euroopan tärkeimpiin kuuluvan poikittaisen eurooppatien, koko Ukrainan läpi kulkevan :n varrella (muun muassa Bryssel–Köln–Krakova–Lviv–Žytomyr–Kiova–Harkova–Volgograd–Astrahan–Samarkand–Almaty). Žytomyrin lähistöllä tämä liikennekäytävä muodostuu Ukrainan valtatiestä M06. Muita Žytomyriin johtavia pääväyliä ovat etelään Romanian Iașiin vievä eurooppatie  ja lounaaseen Tšernivtsiin vievä H03 maantie (aiempi M20). Myös pohjoiseen Valko-Venäjän rajalle vievä maantie P28 on merkittävä esimerkiksi tavaraliikenteen kannalta.

## Lähteet

## Aiheesta muualla

*Valokuvia kaupungin nähtävyyksistä  
*Lyhyesti kaupungista
Simferopol

**Simferopol** (, , ) on Ukrainan Krimin autonomisen tasavallan pääkaupunki ja Simferopolin piirin hallinnollinen keskus Krimin niemimaan eteläosassa.

## Historia

Nykyisen kaupungin paikalla on ollut antiikin skyyttien asuinpaikka nimellä *Neapolis*. Skyytit asuivat alueella kolmannelta vuosisadalta eaa. 300-luvulle jaa. Alueella on tehty arkeologisia kaivauksia. Osa kaivausalueesta on ollut avoinna matkailijoille. Sittemmin paikkakunta tunnetaan Krimin tataarien linnoituspaikkana (Kermentšik) ja kaupunkina nimellä *Aqmescit* (suom. 'valkea moskeija'). Turkin ja Venäjän välisen sodan (1768–1774) aikana venäläiset tekivät kaupunkiin ryöstöretkiä. Venäjän Katariina Suuren liitettyä seudun keisarikunnan alueisiin vuonna 1783 kaupunki nimettiin vuonna 1784 uudelleen. Tuolloin ajan hengen mukaan annettu uusi pseudokreikkalainen nimi pohjautuu kahdesta osasta muodostettuun kreikankieliseen kaupunkinimeen (Συμφερόπολις, Simferopolis), jossa yhdistyvät kreikan keräämistä tai kokoamista tarkoittava sana kaupunki-sanaan.

Venäjään liittämisen jälkeen Simferopol oli Taurian kuvernementin (1802 (1783)–1917) hallintokeskus, kuvernementtikaupunki.

## Väestö
Vuoden 2001 väestönlaskennan aikaan kaupunkipiirissä oli 363&nbsp;600 asukasta. Vuonna 2013 kaupunkipiirissä arvioitiin olevan 362&nbsp;075 asukasta ja itse Simferopolin kaupungissa 337&nbsp;295 asukasta. Kaupunkipiiriin kuuluu lisäksi neljä kaupunkityyppistä taajamaa (näistä suurin on 11&nbsp;391 asukkaan Hresivskyi) ja vajaa 200 maaseutuasukasta. Simferopolia ympäröi 158&nbsp;375 asukkaan Simferopolin piiri.

Vuoden 2001 väestönlaskennassa Simferopolin asukkaista 67 prosenttia oli kansallisuudeltaan venäläisiä, 21 prosenttia ukrainalaisia ja 7 prosenttia krimin tataareja.

### Asukasluvun kehitys

Edellä kaikki asukasluvut eivät ole täysin vertailukelpoisia toisiinsa. Esimerkiksi vuoden 2001 lukuarvo on koko Simferopolin kaupunkipiirin asukasluku. Osa aiemmista arvoista viittaa varsinaiseen kaupunkiin.

## Talous
Simferopol on viinin- ja hedelmäviljelyalueen keskus ja siellä on elintarviketeollisuutta.

### Liikenne
Simferopoliin johtaa useita valtatieyhteyksiä. Valtatie M24 saapuu Krimille pohjoisluoteesta ja M26 (eurooppatie E105) Ukrainan itäosista. M26 jatkaa lounaassa Sevastopoliin. M17 vie puolestaan Krimin niemimaan itäosiin Kertšiin ja aluksi kaakkoon suuntaava M18 muodostaa maisemallisen eteläreitin Jaltan kautta Sevastopoliin.. Ukrainan päärataverkon varrella sijaitsevalta Simferopolin rautatieasemalta on hyvät rautatieyhteydet. Kaupungissa on kansainvälinen lentoasema. Joidenkin lähteiden mukaan kaupungista lähtee maailman pisin johdinautolinja Jaltaan.


Tiedosto:Lenin square.jpg|Ukrainalainen teatteri Leninin patsaan taustalla Simferopolissa.
Tiedosto:Simferopol International Airport.JPG|Simferopolin kansainvälisen lentoaseman terminaalirakennus.


## Koulutus
Kaupungissa sijaitsee Taurian kansallinen Vernadski-yliopisto, lääketieteellinen yliopisto ja monia muita oppilaitoksia.

## Lähteet

## Aiheesta muualla

*
* Autonomisen tasavallan länsiosan kattava 1:200 000 topografiakarttalehti v.2006 (jpg) 
*Simferopol in your pocket  Inyourpocket.com
Toulon

**Toulon** on linnoitettu satamakaupunki Välimeren rannikolla Etelä-Ranskassa. Kaupungin väkiluku oli vuonna 2006 yhteensä 167&nbsp;816. Siellä on suuri vienti- ja tuontisatama, myös aseteollisuutta ja laivatelakoita. Kaupungissa on lisäksi Ranskan Välimeren-laivaston päätukikohta.

## Historia
Roomalaiset perustivat laivastotukikohdan Toulonin rannikolle sen suotuisan sijainnin takia. He perustivat paikalle myös purppuravärjäämöjä. Toulonin nimi Rooman valtakaudella oli todennäköisesti Telo Martius. Saraseenit hyökkäsivät kaupunkiin vuosina 718–1197 useaan otteeseen. Keskiajalla kaupunki kuului Marseillen varakreiveille, jotka luovuttivat kaupungin Kaarle Anjoulaiselle. Toulon siirtyi Ranskalle muun Provencen mukana vuonna 1481. Keskiajalla kaupungin muurit ulottuivat ilmeisesti merelle saakka, ja sittemmin vallien paikalle rakennettiin katuja. Ludvig XII aloitti kunnollisen sataman rakentamisen, ja satamaa vartioimaan pystytettiin vuonna 1514 torni *Grosse Tour de la Mitre*. Puolustus osoittautui kuitenkin riittämättömäksi, kun Ranska kävi vuonna 1524 sotaa Kaarle V:tä vastaan. Henrik IV:n aikana Provencen kuvernööri rakennutti linnoitetun aallonmurtajan. 

Ludvig XIV:n aikana satamaa laajennettiin jälleen laivastoa varten. Kardinaali Richelieun valvonnassa perustettiin myös sotalaivojen korjaus- ja rakennustelakka. Espanjan perimyssodan aikana kaupunkia piiritettiin tuloksetta sekä mereltä että maalta käsin. 1700- ja 1800-luvuilla kaupungin muureja vahvistettiin ja Cap Le Mourilloniin rakennettiin Fort La Malguen linnake. Kaupunkiin rakennettiin myös uusia kuivatelakoita ja satama-altaita. Keskiaikainen vanhakaupunki kärsi tuhoja toisessa maailmansodassa.

Nykyisin satamasta viedään Ranskan rauta-, teräs- ja kemianteollisuuden tuotteita.
 
## Kirjallisuutta
* Maurice Arreckx,* Vivre sa ville*, La Table ronde, 1982 ; *Toulon, ma passion*, 1985
* Jean-Pierre Thiollet, *Le Chevallier à découvert*, Laurens, 1998

## Lähteet
*

### Viitteet

## Aiheesta muualla
Białystok

**Białystok** (; , ) on Koillis-Puolassa sijaitseva kaupunki ja Podlasien voivodikunnan pääkaupunki. Kaupunki sijaitsee lähellä Valko-Venäjän rajaa, ja siellä on tekstiili- ja kemianteollisuutta. Vuoden 2019 arvion mukaan kaupungissa asui 297&nbsp;554 asukasta.

Białystok sai kaupunkioikeudet vuonna 1692.

## Kuuluisia Białystokissa syntyneitä
* Aleksandra Ekster
* Tomasz Frankowski
* Hermann Friedmann
* Boris Kaufman
* Maksim Litvinov
* Czesław Niemen
* Albert Sabin
* Grzegorz Sandomierski
* Izabella Scorupco
* Radosław Sobolewski
* L. L. Zamenhof

## Liikenne
Keskeisiä liikenteen solmupisteitä ovat vierekkäin sijaitsevat Białystokin rautatieasema
 ja Białystokin linja-autoasema. 

## Urheilu
Białystokissa pelaa jalkapalloseura Jagiellonia Białystok.

## Lähteet

## Aiheesta muualla
* Kaupungin kotisivut
* VisitBiałystok.com